**Terepgyakorlat (KVO1025) gyakorlat**

**TEMATIKÁJA és KÖVETELMÉNYEI**

|  |  |
| --- | --- |
| **Témakör** | **Megjegyzés** |
| A gyakorlat célja, hogy a hallgató megismerje a természetvédelmi táborok munkájára jellemző szervezési, lebonyolítási, kutatási, oktatási, ismeretterjesztési feladatokat, személyesen vegyen részt azokban, tapasztalatokat szerezzen.  A gyakorlat külső helyszínen, a gyakorlatért felelős oktató által szervezett természetvédelmi vagy más alább megadott feltételeknek megfelelő táborban a nyár során az ország különböző részein megrendezésre kerülő, az intézet által elismert, magas szakmai színvonalon működő, április-május során megadott listán szereplő Természetvédelmi, Környezetvédelmi kutató, ismeretterjesztő táborokban zajlik 1 hét időtartamban.  A felsorolt táborok szervezőinél be kell jelentkezni, azok munkájában részt venni csak a tábor, kutatás vagy felmérés vezetőjének jóváhagyásával lehet. A táborszervezőknél lehet a költségeket illetően további információkhoz jutni. A jelentkezéseket a táborszervezőinél kell mihamarabb megtenni, mert e táborok létszáma limitált és június elejére már helyhiány miatt sok esetben nincs mód a jelentkezés elfogadására.  Amennyiben más, az intézet által fel nem sorolt természetvédelmi táborban szeretné a gyakorlatot teljesíteni a hallgató, úgy a tervezett tábor alábbi adatait (Helye, ideje, táborvezető neve, elérhetősége, a tábor célja) meg kell küldeni a gyakorlatért felelős oktatónak, aki a megküldött információk alapján engedélyezheti a gyakorlat teljesítését az adott táborban.  A táborvezető a <http://zeus.nyf.hu/~szept/kurzusok.htm> honlapról letölthető Bírálati Lapon értékeli a hallgató munkáját.  A kurzus felvételére és értékelésére a sikeres tábori részvételt követő félévben kerül sor. | **A hallgató munkáját a gyakorlat vezető a táborvezető Bírálati lapja alapján értékeli** |

**Követelmények**

|  |  |
| --- | --- |
| **A foglalkozásokon való részvétel előírásai:** | kötelező |
| **A félévi ellenőrzések követelményei:** | A táborvezető által készített Bírálati lap alapján |
| **A tantárgyhoz rendelt kredit:** | 2 |
| **Az érdemjegy kialakítás módja:** | A táborvezető által készített személyre szóló Bírálati Lapon lévő értékelés alapján, amely a hallgató együttműködési, felkészültségi és az elvégzendő feladatok ellátásával kapcsolatos tevékenységét értékeli. |
| **Ajánlott irodalom:** | Barabás K, Breuer L, Deák J, Farkas A, Legány A, Magyar K, Nagy Á. (1993) KÖRNYEZET- ÉS TERMÉSZETVÉDELMI TÁBOROK TAPASZTALATAI, ÖTLETEK KEZDŐKNEK ÉS HALADÓKNAK. Alapítvány a Magyarországi Környezeti Nevelésért, Budapest.  Szakall J (2012) Táborozás - Hasznos tudnivalók táborszervezőknek. MARCZIBÁNYI TÉRI MŰVELŐDÉSI KÖZPONT, Budapest |
| **Ajánlott weboldalak:** |  |